open-index/open-wikipedia-markdown huggingface dataset:
Քսիլոսպոնգիում

մինի| Քսիլոսպոնգիում (ժամանակակից կրկնօրինակ)
[մինի| Հին հռոմեական զուգարաններ [Օստիա Անտիկա|Օստիա Անտիկայում]]
**Քսիլոսպոնգիում** կամ **տերսորիում**, հայտնի նաև որպես **«փայտիկով սպունգ»**, հիգիենայի հինհռոմեական միջոց, որը նախատեսված էր կղազատումից (դեֆեկացիայից) հետո սրբանը (հետանցքը) մաքրելու համար։ Այն բաղկացած էր փայտե ձողիկից (հունարեն՝ ξύλον, xylon), որի մի ծայրին ամրացված էր ծովային սպունգ (հունարեն՝ σπόγγος, spongos)։

Հասարակական զուգարաններում տերսորիումը ընդհանուր օգտագործման էր։ Մաքրելու համար սպունգը լվանում էին աղի կամ քացախի լուծույթով լցված դույլի մեջ։ Այդ պատճառով զուգարաններում առաջանում էր մանրէների բազմացման համար բարենպաստ միջավայր, որը հանգեցնում էր տարբեր վարակների և հելմինթոզների տարածմանը։ 

Հին աշխարհում քսիլոսպոնգիումն օգտագործվել է նաև որպես զուգարանի խոզանակ։

Հռոմի Օստիա թաղամասում գտնվող «Յոթ իմաստունների բաղնիքներում» կա 2-րդ դարի որմնանկար, որտեղ առաջին անգամ հանդիպում է այդ բառը՝ *(u) taris xylosphongio*։ 2-րդ դարի սկզբին Կլավդիուս Տերենցիուսի՝ հորը՝ Կլավդիուս Տիբերիանուսին ուղղված պապիրուսային նամակում հանդիպում է *xylospongium* բառը։

1-ին դարի կեսերին Սենեկան գրի է առել գերմանացի մի գլադիատորի մասին, որն ինքնասպանություն է գործել տերսորիումի օգնությամբ։ Գլադիատորը թաքնվել է ամֆիթատրոնի զուգարանում, փայտե ձողիկը մտցրել է կոկորդը և խեղդվել։

## Ծանոթագրություններ

## Գրականություն
* Марк Валерий Марциал, *Epigrammata*, Liber 12,48,7.
* Richard Neudecker: Die Pracht der Latrine. Zum Wandel öffentlicher Bedürfnisanstalten in der kaiserzeitlichen Stadt. — Pfeil-Verlag, München, 1994 (Studien zur antiken Stadt, Bd. 1). — ISBN 3-923871-86-4. — S. 36—37.
* Gilbert Wiplinger: Der Gebrauch des Xylospongiums — eine neue Theorie zu den hygienischen Verhältnissen in römischen Latrinen // SPA. SANITAS PER AQUAM. Tagungsband des Internationalen Frontinus-Symposiums zur Technik- und Kulturgeschichte der antiken Thermen Aachen, 18—22 März 2009. — Peeters, Leiden 2012. — ISBN 978-90-429-2661-5. — S. 295—304.

Կատեգորիա:Զուգարան
Կատեգորիա:Հիգիենա
Կատեգորիա:Հին Հունաստանի մշակույթ
Կատեգորիա:Հին Հռոմ
Կատեգորիա:Հին հռոմեական մշակույթ
Կատեգորիա:Սպունգներ
Կուանգ Բին

**Կուանգ Բին** (վիետնամերեն՝ Quảng Bình, тьы-ном 廣平), գավառ  Վիետնամի կենտրոնական հատվածի հյուսիսային մասում: Վարչական կենտրոնը Դոնգ Հոյ քաղաքն է:

Գավառի տարածքում է գտնվում Ֆոնգնյա-Կեբանգ ազգային պարկը, որը ներառված է ՅՈՒՆԵՍԿՕ-ի Համաշխարհային ժառանգության օբյեկտների ցանկում:
## Աշխարհագրություն
[ձախից|մինի| [Зянь|Զիան գետը]]
Հյուսիսում սահմանակից է Հա Թին գավառին, հարավում՝ Կուանգ Տրիին, իսկ արևմուտքում՝ Լաոսին։ Արևելքում նրա ափերը ողողում են Հարավչինական ծովի ջրերը։ Զբաղեցնում է շուրջ ութ հազար քառակուսի կիլոմետր տարածք։

## Բնակչություն
Բնակչության թվաքանակը 2009 թվականի տվյալներով եղել է 846 924:

## Վարչական բաժանում
Կուանգ Բին գավառը ներառում է.

* Դոնգ Հոյ քաղաքը

և հետևյալ 6 գավառակները.

* Մին Հոա (Minh Hóa)
* Թույեն Հոա (Tuyên Hóa)
* Կուանգ Տրաչ (Quảng Trạch)
* Բո Տրաչ (Bố Trạch)
* Կուանգ Նին (Quảng Ninh)
* Լե Թյուի (Lệ Thủy)

## Կլիմա
Տարեկան միջին ջերմաստիճանը 24&nbsp;°C է։ Անձրևային տարեշրջանը տևում է օգոստոսից նոյեմբեր։ Մնացած ժամանակը չոր տարեշրջան է:

## Տեսարժան վայրեր

* Ֆոնգնյա-Կեբանգ ազգային պարկը ընկած է գավառի վարչական կենտրոնից՝ Դոնգ Հոյ քաղաքից 40 կմ հեռավորության վրա:
* Հոանգ Ֆուկ պագոդան

## Պատկերասրահ

Պատկեր:Phongnha17.jpg|
Պատկեր:Nhat Le River.jpg|
Պատկեր:BangSpa4.jpg|
Պատկեր:Nhat Le Beach.jpg|
Պատկեր:Quang Binh Quan.jpg|
Պատկեր:Phongnhakebang2.jpg|
Պատկեր:Phongnha21.jpg|


## Ծանոթագրություններ

## Արտաքին հղումներ
* Quảng Bình Today
* Quang Binh NEWS Tin Tuc Quảng Bình
* Official website of the Quảng Bình province People's Committee
* Quảng Bình News

Կատեգորիա:Վիետնամ
Կատեգորիա:Վիետնամի աշխարհագրություն
Կատեգորիա:1604 հիմնադրված պետություններ և տարածքներ
Յոնաս Վինդ

**Յոնաս Օլդեր Վինդ** (, ), դանիացի ֆուտբոլիստ, «Վոլֆսբուրգ» ակումբի և Դանիայի հավաքականի հարձակվող: Եվրոպայի 2020 թվականի առաջնության կիսաեզրափակիչ փուլի մասնակից:

Յոնասի հայրը՝ Պեր Վինդը, հայտնի պրոֆեսիոնալ ֆուտբոլիստ և մարզիչ է։

## Ակումբային կարիերա
### «Կապենհագեն»
Վինդը «Կոպենհագեն» ակումբի սան է։  2018 թվականի փետրվարի 22-ին Եվրոպա լիգայի՝ իսպանական «Ատլետիկո Մադրիդի» դեմ խաղում Յոնասը նշել է նորամուտը հիմնական կազմում։  Փետրվարի 28-ին «Հոբրոյի» դեմ խաղում նշել է իր նորամուտը Դանիական Սուպերլիգայում։  Ապրիլի 18-ին «Օլբորգի» դեմ խաղում Յոնասը խփել է իր առաջին գոլը «Կոպենհագենի» կազմում։  2019 թվականին նա օգնել է ակումբին հաղթել առաջնությունում։

Վինդը հիանալի է սկսլե 2019/20 մրցաշրջանը՝ գոլեր խփելով «Օդենսեի», «Օրհուսի» և «Հորսենսի» դեմ առաջին երեք խաղերում: 2019 թվականի օգոստոսի 6-ին Վինդը Պանենկայի ոճով տուգանային է խփել նույն մարզադաշտում, ինչ Պանենկան՝ դարպասապահին ստիպելով շրջվել դեպի աջ և գնդակը բարձր ուղարկելով դարպասի մեջտեղը։  Այսպիսով, ՈՒԵՖԱ-ի Չեմպիոնների լիգայի որակավորման երրորդ փուլի առաջին՝ «Ցրվենա Զվեզդայի» և «Կոպենհագենի» միջև խաղն ավարտվել է ոչ-ոքի՝ 1:1 հաշվով: «Կոպենհագենի» կազմում իր առաջին 42 խաղերում բոլոր մրցաշարերում խփել է տասներկու գնդակ և կատարել յոթ արդյունավետ փոխանցում։

2020 թվականի օգոստոսի 5-ին Վինդը երկու գոլ է խփել Թուրքիայի չեմպիոն «Իստանբուլ Բաշակշեհիրի» դեմ 3։ 0 հաշվով ավարտված հաղթական խաղում և ապահովել է իր տեղը Եվրոպայի լիգայի փլեյ-օֆֆում։

### «Վոլֆսբուրգ»
2022 թվականի հունվարի 31-ին տեղափոխվել է գերմանական «Վոլֆսբուրգ»։  Ֆուտբոլիստի պայմանագիրը գերմանական ակումբի հետ նախատեսվել է մինչև 2026 թվականի հունիսի վերջը:

## Կարիերան հավաքականում
2016 թվականին Դանիայի պատանեկան հավաքականի կազմում Վինդը Ադրբեջանում մասնակցել է Եվրոպայի պատանեկան առաջնությանը: Մրցաշարում նա մասնակցել է Ֆրանսիայի, Շվեդիայի և Անգլիայի թիմերի դեմ խաղերին։

2019 թվականին Դանիայի երիտասարդական հավաքականի կազմում Վինդը Իտալիայում մասնակցել է Եվրոպայի երիտասարդական առաջնությանը։  Մրցաշարում նա մասնակցել է Գերմանիայի, Ավստրիայի և Սերբիայի թիմերի դեմ խաղերին։

## Վիճակագրություն
### Վինդի խաղերը Դանիայի հավաքականում

**Ընդհանուր՝ 26 խաղ / 8 գոլ, 17 հաղթանակ, 2 ոչ-ոքի, 7 պարտություն**

## Ձեռքբերումներ
**«[[Կոպենհագեն (ֆուտբոլային ակումբ)|Կապենհագեն]]»**
* Դանիայի չեմպիոն - 2018/2019

## Ծանոթագրություններ

## Արտաքին հղումներ
* Ֆուտբոլիստի էջը «Վոլֆսբուրգի» կայքում

Կատեգորիա:Բունդեսլիգայի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ֆլորիան Գրիլիչ

**Ֆլորիան Գրիլիչ** (, ), ավստրիացի ֆուտբոլիստ, «Հոֆենհայմ» ակումբի և Ավստրիայի ազգային հավաքականի կիսապաշտպան։  Եվրոպայի երկու առաջնությունների մասնակից (2020 և 2024):

## Կարիերա
Ֆլորիանը Ֆուտբոլով սկսել է զբաղվել «Պոտսշահի» դպրոցում, իսկ 2008 թվականին տեղափոխվել է «Սանկտ Պելտենի» դպրոց։  2013 թվականի հունիսի 21-ին պայմանագիր է կնքել «Վերդերի» հետ։ Հաջորդ երկու տարիները Ֆլորիանն անցկացրել է երկրորդ թիմում, որի հետ դուրս է եկել երրորդ լիգա։ 2015/16 մրցաշրջանի մեկնարկից առաջ սկսել է կանչվել առաջին թիմ, որի կազմում նորամուտը նշել է 2015 թվականի օգոստոսի 15-ին՝ փոխարինման դուրս գալով «Շալկեի» դեմ խաղում։

2017/18 մրցաշրջանում Գրիլլիչը տեղափոխվել է «Հոֆենհայմ»: 2019 թվականի հունիսին Գրիլլիչի պայմանագիրը ակումբի հետ երկարաձգվել է մինչև 2022 թվականը։ 

2022 թվականի սեպտեմբերի 1-ին տեղափոխվել է Ամստերդամի «Այաքս»՝ ակումբի հետ կնքելով մեկ մրցաշրջանի պայմանագիր։

## Ծանոթագրություններ

## Արտաքին հղումներ
* Профиль Флориана Гриллича на сайте weltfussball.de
* Профиль Флориана Гриллича на сайте fussballdaten.de
* Профиль Флориана Гриллича на сайте dfb.de
 
Կատեգորիա:Այաքսի ֆուտբոլիստներ
Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Հոֆենհայմի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Ֆուտբոլի կիսապաշտպաններ
Արամ Առաքելյան (դերասան)

**Արամ Առաքելյան** (, ), հայկական ծագմամբ ֆրանսիացի դերասան և մարզիկ։

## Դերասանական կարիերա

Արամ Առաքելյանն առավել հայտնի է *«Իվանի բալադը»* ֆիլմում խաղացած գլխավոր դերով։ 

## Ֆիլմագրություն

### Կինո

* *«Քաղցածները»*, 2018
* *«Ժողովուրդը և նրա թագավորը»*, 2018
* *«Քույրեր»*, 2018
* *«Զամ-Զամ»*, 2019
* *«Սա Մահալաշմին է»*, 2019
* *«Իվանի բալադը»*, 2019

### Հեռուստատեսություն

* *«Անատոլիական պատմություն»*, 2020, ռեժիսոր՝ Հրաչ Քեշիշյան

## Սպորտային կարիերա
մինի|Արամ Առաքելյանը Փարիզի Գրան Պրիի ժամանակ, 2015 թվական
### Ձյուդո
2015 թվականին Վալ-դը-Մառնում 73 կգ քաշային կարգի չեմպիոնը նվաճել է Ֆրանսիայի պատանեկան առաջնության ուղեգիր՝ հաղթելով Դիլան Ռոշին։

### Սամբո
2015 թվականին արժանացել է արծաթե մեդալի Փարիզի Գրան Պրի 9-ի 15-րդ տուրում։

## Ծանոթագրություններ

Կատեգորիա:Ֆրանսահայ դերասաններ
Կատեգորիա:Ֆրանսահայ մարզիկներ
Պատրիկ Վիմմեր

**Պատրիկ Վիմմեր** (, ), ավստրիացի ֆուտբոլիստ, «Վոլֆսբուրգ» ակումբի և Ավստրիայի ազգային հավաքականի կիսապաշտպան։  2024 թվականի Եվրոպայի առաջնության մասնակից։

## Ակումբային կարիերա
Վիմերը «Զիցենբերգ», «ՍՎ Գաֆլենց» և «Աուստրիա» ակումբների սան է: 2019 թվականի դեկտեմբերի 8-ին մայրաքաղաքային «Ռապիդի» դեմ խաղում նշել է իր նորամուտը ավստրիական Բունդեսլիգայում «Աուստրիայի» կազմում։  2020 թվականի հուլիսի 8-ին «Ռայնդորֆ Ալտախի» դեմ խաղում Պատրիկը խփել է իր առաջին գոլը «Աուստրիայի» կազմում։  2021 թվականի ամռանը Վիմերը տեղափոխվել է գերմանական «Արմինիա»։  Տրանսֆերի արժեքը կազմել է 700 հազար եվրո։  Օգոստոսի 28-ին Ֆրանկֆուրտի «Այնտրախտի» դեմ խաղում նշել է իր նորամուտը գերմանական Բունդեսլիգայում։  Այդ նույն խաղում Պատրիկը խփել է իր առաջին գոլը «Արմինիայի» կազմում։ 

2022 թվականի ապրիլի 13-ին երեք տարվա պայմանագիր է կնքել «Վոլֆսբուրգ» ակումբի հետ։

## Ծանոթագրություններ

Կատեգորիա:Աուստրիա Վիեննայի ֆուտբոլիստներ
Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:Արմինիայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլի հարձակվողներ
Մարկո Գրյուլ

**Մարկո Գրուլ** (, ), ավստրիացի ֆուտբոլիստ, «Վերդեր» ակումբի և Ավստրիայի հավաքականի պաշտպան։

## Ակումբային կրիերա

Գրյուլը «Ռադստադտ» և «Պֆարվերֆեն» ակումբների սան է։  2015 թվականին պայմանագիր է կնքել «Սանկտ-Յոհան-իմ-Պոնգաուի» հետ։  2019 թվականին Գրյուլը տեղափոխվել է «Ռիդ»։  Փետրվարի 24-ին «Ֆորվերտսի» դեմ խաղում նշել է իր նորամուտը Ավստրիայի երկրորդ Բունդեսլիգայում։ Մարտի 15-ին «Լիֆերինգի» դեմ խաղում Մարկոն դուբլ է ձևակերպել՝ խփելով իր առաջին գոլերը «Ռիդի» կազմում։ 2020 թվականին Գրյուլը օգնել է թիմին անցնել էլիտա։ Սեպտեմբերի 13-ին «Տիրոլի» դեմ խաղում նշել է իր նորամուտը ավստրիական Բունդեսլիգայում։

2021 թվականի ամռանը Գրյուլը տեղափոխվել է Վիեննայի «Ռապիդ»։  Հուլիսի 24-ին «Հարթբերգի» դեմ խաղում նշել է նորամուտը նոր ակումբում։ Օգոստոսի 15-ին «Ռայնդորֆ Ալտախի» դեմ խաղում Մարկոն խփել է իր առաջին գոլը «Ռապիդի» կազմում։ Հոկտեմբերի 21-ին Զագրեբի «Դինամոյի» դեմ Եվրոպայի լիգայի խաղում աչքի է ընկել խփած գնդակով։

## Միջազգային կարիերա
2021 թվականի հոկտեմբերի 12-ին Դանիայի հավաքականի դեմ աշխարհի 2022 թվականի առաջնության ընտրական խաղում Գրյուլը նշել է նորամուտը Ավստրիայի հավաքականի կազմում.

## Ծանոթագրություններ

Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռապիդ Վիեննայի ֆուտբոլիստներ
Կատեգորիա:Վերդերի ֆուտբոլիստներ
Զենո Դեբաստ

**	Զենո Կուն Դեբաստ** (, ), բելգիացի ֆուտբոլիստ, Լիսաբոնի «Սպորտինգի» և Բելգիայի հավաքականի պաշտպան: 2024 թվականի Եվրոպայի առաջնության մասնակից։

## Ակումբային կարիերա
Դեբաստը «Անդերլեխտի» ֆուտբոլային ակադեմիայի սան է։  2019 թվականի վերջին կնքել է իր առաջին պրոֆեսիոնալ պայմանագիրը ակումբի հետ, իսկ 2021 թվականի փետրվարին երկարաձգել է պայմանագիրը մինչև 2023 թվականը։  2021 թվականի մայիսի 2-ին նշել է իր նորամուտը «Անդերլեխտի» հիմնական կազմում Բելգիայի բարձրագույն դիվիզիոնի «Բրյուգեի» դեմ խաղում։

## Կարիերան հավքականում
Հանդես է եկել Բելգիայի մինչև 15, մինչև 16, մինչև 17 և մինչև 19 տարեկանների հավաքականներում: 2022 թվականի սեպտեմբերին նշել է իր նորամուտը Բելգիայի գլխավոր հավաքականում։ 

2022 թվականի նոյեմբերի 10-ին ընդգրկվել է Բելգիայի հավաքականի պաշտոնական հայտացուցակում՝ Կատարում կայանալիք աշխարհի 2022 թվականի առաջնության խաղերին մասնակցելու համար։

## Ծանոթագրություններ

## Արտաքին հղումներ
* Ֆուտբոլիստի էջը  «Անդերլեխտի» պաշտոնական կայքում
* Ֆուտբոլիստի էջը ACFF.be կայքում

Կատեգորիա:Անդերլեխտի ֆուտբոլիստներ
Կատեգորիա:Բելգիայի հավաքականի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Մաքսիմ Դե Կյոյպեր

**Մաքսիմ Դե Կյոյպեր** (, ), բելգիացի ֆուտբոլիստ, «Բրյուգգե» ակումբի և Բելգիայի ազգային հավաքականի կիսապաշտպան:

## Ակումբային կարիերա
Դե Կյոյպերը «Հեյստ», «Բլաուվ-Զվարթ» և «Բրյուգգե» ակումբների սան է: 2020 թվականի փետրվարի 20-ին անգլիական «Մանչեսթեր Յունայթեդի» դեմ Եվրոպայի լիգայի խաղում նշել է իր նորամուտը «Բրյուգգեի» հիմնական կազմում։  2021 թվականի ամռանը խաղային պրակտիկա ստանալու համար Դե Կյոյպերը վարձավճարով տեղափոխվել է «Վեստերլո»։  Օգոստոսի 15-ին «Վիրտոնի» դեմ խաղում նշել է իր նորամուտը բելգիական Չելենջ լիգայում։  Հոկտեմբերի 17-ին «Բրյուսելի» դեմ խաղում Մաքսիմը խփել է իր առաջին գոլը «Վեստերլոյի» կազմում։ Մրցաշրջանի արդյունքներով Դե Կյոյպերը ակումբին օգնել է դուրս գալ էլիտա։  Հուլիսի 24-ին «Սերկլ Բրյուգեի» դեմ խաղում նշել է իր նորամուտը Ժյուպիլե լիգայում։

## Ծանոթագրություններ

 
Կատեգորիա:Բելգիայի հավաքականի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Բրյուգգեի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Վեստերլոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ժոլտ Նադ

**Ժոլտ Նադ** (, ), հունգարացի ֆուտբոլիստ, «Պուշկաշի ակադեմիայի» ակումբի և Հունգարիայի հավաքականի կիսապաշտպան։ Եվրոպայի 2024 թվականի առաջնության մասնակից։

## Ակումբային կարիերա
Նադը «Լովաշբերեն», «Ֆահերվար» և «Ֆելիչուտ» ակումբների սան է: 2010 թվականին նորամուտն է նշել վերջինիս հիմնական կազմում։ 2011 թվականին տեղափոխվել է «Ֆահերվար»: 2012 թվականի հոկտեմբերի 10-ին Հունգարիայի լիգայի գավաթի խաղարկության «Զալայեգերշեգի» դեմ խաղում նորամուտն է նշել հիմնական թիմի կազմում: 2013 թվականին վարձակալության է տրվել «Պուշկաշի ակադեմիային»։ Մարտի 23-ին «Պակսաի» պահեստայինների թիմի դեմ խաղում նորամուտն է նշել Հունգարիայի երկրորդ լիգայում: Վարձակալության ավարտից հետո ակումբը մտել է էլիտա և գնել խաղացողի տրանսֆերը։ Հոկտեմբերի 19-ին «Ֆեհերվարի» դեմ խաղում նորամուտն է նշել Հունգարիայի ֆուտբոլի առաջնությունում։

2017 թվականին Նագին վարձակալության է տրվել «Չակվար» ակումբին։ Սեպտեմբերի 2-ին «Սիոֆոկի» դեմ խաղում նորամուտն է նշել նոր թիմում։ Հոկտեմբերի 1-ին «Վացայի » դեմ խաղում Ժոլտը խփել է իր առաջին գոլը «Չակվարի» կազմում։ Վարձակալության ավարտին Նագին վերադարձել է «Պուշկաշի ակադեմիա»։

## Միջազգային կարիերա
2019 թվականի նոյեմբերի 15-ին Ուրուգվայի ֆուտբոլի ազգային հավաքականի դեմ ընկերական խաղում Նագին նորամուտն է նշել Հունգարիայի ֆուտբոլի ազգային հավաքականի կազմում։ 2022 թվականի հունիսի 11-ին Ազգերի լիգայի խաղում Գերմանիայի ֆուտբոլի ազգային հավաքականի դեմ խաղում խփել է իր առաջին գոլը ազգային հավաքականի կազմում։

### Գոլեր Հունգարիայի հավաքականի կազմում

## Ծանոթագրություններ

 
Կատեգորիա:Հունգարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Արթյուր Տեատ

**Արթյուր Նիկոլյա Տեատ** (, ), բելգիացի ֆուտբոլիստ, «Ռեն» ակումբի և Բելգիայի հավաքականի պաշտպան։ 2024 թվականի Եվրոպայի առաջնության մասնակից։

## Ակումբային կարիերա
Տեատը «Օստենդե» ակումբի սան է։ 2020 թվականի օգոստոսի 10-ին «Բերշոտի» դեմ խաղում նորամուտն է նշել Բելգիայի ֆուտբոլի առաջնությունում։ Հոկտեմբերի 4-ին «Մուսկրոն-Պերյուվելզի» դեմ խաղում խփել է առաջին գոլը «Օստենդեի» կազմում։ 2021 թվականի ամռանը վարձավճարով տեղափոխվել է իտալական «Բոլոնիա»։ Սեպտեմբերի 18-ին Միլանի «Ինտերի» դեմ խաղում նորամուտն է նշել իտալական Սերիա A-ում։ Այդ նույն խաղում խփել է իր առաջին գոլը «Բոլոնիայի» կազմում։ 2022 թվականի ամռանը ակումբը 5,4 մլն ֆունտով գնել է ֆուտբոլիստի տրանսֆերը:

Նույն թվականի ամռանը տեղափոխվել է ֆրանսիական «Ռեն»՝ կնքելով քառամյա պայմանագիր։ Տրանսֆերի արժեքը կազմել է 19 մլն եվրո։ Օգոստոսի 7-ին «Լորյանի» դեմ խաղում նորամուտն է նշել Լիգա 1-ում։ Օգոստոսի 21-ին «Այաչոյի» դեմ խաղում  խփել է առաջին գոլը «Ռենի» կազմում։ Սեպտեմբերի 8-ին Լառնակայի ԱԵԿ-ի դեմ Եվրոպայի լիգայի խաղում դարձել է գոլի հեղինակ։

## Միջազգային կարիերա
2021 թվականի նոյեմբերի 16-ին Ուելսի հավաքականի դեմ Աշխարհի 2022 թվականի առաջնության ընտրական խաղում նորամուտն է նշել Բելգիայի հավաքականի կազմում։

2022 թվականի նոյեմբերի 10-ին ընդգրկվել է Քաթարում կայանալիք 2022 թվականի աշխարհի առաջնության խաղերի մասնակցության պաշտոնական հայտացուցակում։ Մրցաշարում պահեստային էր և խաղադաշտ դուրս չի եկել։

## Ծանոթագրություններ

Կատեգորիա:Բելգիայի հավաքականի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Բոլոնիայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Օստենդեի ֆուտբոլիստներ
Կատեգորիա:Ֆուտբոլի պաշտպաններ
Աստեր Վրանքս

**	Աստեր Յան Վրանքս** (, ), բելգիացի ֆուտբոլիստ, «Վոլֆսբուրգ» ակումբի և Բելգիայի հավաքականի կիսապաշտպան։

## Ակումբային կարիերա
Ֆուտբոլային կարիերան սկսել է բելգիական «Հագարդեն», «Տինեն», «Վոլյուվե-Զավենտեմ» և «Մեխելեն» ակումբների երիտասարդական թիմերում։  2018 թվականի դեկտեմբերի 3-ին «Մեխելենի» հետ կնքել է իր առաջին պրոֆեսիոնալ պայմանագիրը։  Բելգիական ակումբի հիմնական կազմում նորամուտը նշել է 2019 թվականի հուլիսի 20-ին «Գենկի» դեմ Բելգիայի Սուպերգավաթի խաղում։  2019 թվականի օգոստոսի 9-ին նշել է իր նորամուտը Բելգիայի բարձրագույն դիվիզիոնում՝ «Անդերլեխտի» դեմ խաղում։  2019 թվականի սեպտեմբերի 20-ին առաջին անգամ դուրս է եկել «Մեխելենի» մեկնարկային կազմում «Կորտրեյկի» դեմ առաջնության խաղում։ 

2021 թվականի ամռանը տեղափոխվել է գերմանական «Վոլֆսբուրգ»։

## Կարիերան հավաքականում
2017 թվականին հանդես է եկել Բելգիայի մինչև 15, մինչև 16 և մինչև 19 տարեկանների հավաքականներում։

## Ծանոթագրություններ

## Արտաքին հղումներ
* Ֆուտբոլիստի էջը «Վոլֆսբուրգի» պաշտոնական կայքում
* Ֆուտբոլիստի էջը Բելգիայի թագավորական ֆուտբոլային ասոցիացիայի կայքում

 
Կատեգորիա:Բելգիայի հավաքականի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Մեխելենի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Շառլ Դե Կետելարե

**Շառլ Մարկ Դե Կետելարե** (, ), բելգիացի ֆուտբոլիստ, իտալական «Ատալանտա» ակումբի և Բելգիայի հավաքականի կիսապաշտպան։ 2022 թվականի աշխարհի առաջնության և 2024 թվականի Եվրոպայի առաջնության մասնակից։

## Ակումբային կարիերա
Շառլը, որը ծնունդով Բրյուգեից է, ֆուտբոլային կարիերան սկսել է համանուն ակումբի ակադեմիայում։

2019 թվականի սեպտեմբերի 25-ին Բելգիայի գավաթի 6-րդ տուրի «Ֆրանկս Բորայնսի» դեմ խաղում նորամուտն է նշել «Բրյուգեի» հիմնական կազմում։ 2019 թվականի հոկտեմբերի 22-ին նորամուտն է նշել ՈՒԵՖԱ-ի Չեմպիոնների լիգայում՝ մեկնարկային կազմում դուրս գալով «Պարի Սեն Ժերմենի» դեմ խաղում։ 2019 թվականի նոյեմբերի 22-ին նորամուտն է նշել Բելգիայի բարձրագույն դիվիզիոնի «Օստենդե» ակումբի դեմ խաղում՝ 76-րդ րոպեին փոխարինելով Հանս Վանակենին։

2022 թվականի օգոստոսի 2-ին տեղափոխվել է իտալական «Միլան» ակումբ՝ կնքելով պայմանագիր մինչև 2027 թվականի հունիսը։ Վարձավճարով հանդես է եկել «Ատալանտայում»։

## Կարիերա հավաքականում
Հանդես է եկել Բելգիայի Մ-16, Մ-17, Մ-19 և Մ-21 հավաքականներում։

2020 թվականի նոյեմբերի11-ին նորամուտն է նշել Բելգիայի գլխավոր հավաքականում Շվեյցարիայի հավաքականի դեմ ընկերական խաղում։

## Ելույթների վիճակագրություն
### Ակումբային վիճակագրություն
Տվյալները ներկայացված են 2024 թվականի փետրվարի 25-ի դրությամբ․

### Հավաքականում ելույթների վիճակագրություն
2023 թվականի հոկտեմբերի 16-ի դրությամբ․

## Ձեռքբերումներ
### Թիմային
**«Բրյուգե»**

* Բելգիայի չեմպիոն (3)՝ 2019/20, 2020/21, 2021/22
* Բելգիայի սուպերգավաթակիր՝ 2021

**«Ատալանտա»**

* ՈՒԵՖԱ Եվրոպայի լիգայի հաղթող՝ 2023/24

### Անձնական
* Տարվա երիտասարդ տաղանդ Բելգիայում
* Բելգիայի երիտասարդ ֆուտբոլիստ՝ 2021/22
* Ամսվա խաղացողը «Ատալանտայում»՝ 2024 թվականի փետրվար

## Ծանոթագրություններ

## Արտաքին հղումներ
* Профиль футболиста на официальном сайте ФК «Милан»
* Профиль футболиста на сайте Belgianfootball.be

Կատեգորիա:Ատալանտայի ֆուտբոլիստներ
Կատեգորիա:Բելգիայի հավաքականի ֆուտբոլիստներ
Կատեգորիա:Բրյուգգեի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Միլանի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ֆլավիուս Դանիլյուկ

**Ֆլավիուս Դավիդ Դանիլյուկ** (, ), ավստրիացի ֆուտբոլիստ, որը իտալական «Սալերնիտանա» ակումբի և Ավստրիայի հավաքականի պաշտպան է։ Վարձավճարով հանդես է գալիս «Ռեդ Բուլ» ակումբում (Զալցբուրգ)։

## Ֆուտբոլային կարիերա
Ֆլավիուսը ծնունդով Ավստրիայի մայրաքաղաք Վիեննայից է։ Սկսել է ֆուտբոլով զբաղվել «Ադմիրա Վաքեր» թիմում, այնուհետև մեկ տարի անցկացրել Վիեննայի «Ռապիդում», որտեղ նրան հետևել է Մադրիդի «Ռեալը», որի ակադեմիան համալրել է 10 տարեկանում, ինչի համար հետագայում նրանք տրանսֆերների արգելք են ստացել։  Ֆլավիուսը նույնպես չի ինտեգրվել թիմում և խաղընկերների հետ կոնֆլիկտներից հետո հեռացել է Մադրիդից։ Դավիդ Ալաբի խորհրդով հայրը Ֆլավիուսին տեղափոխել է «Բավարիայի» ակադեմիա։ 2018 թվականին Դանիլյուկը հայտնվել է 60 տաղանդավոր երիտասարդ ֆուտբոլիստների ցուցակում, որն ամեն տարի կազմում է The Guardian-ը։

2019 թվականի հուլիսի 26-ին Դանիլյուկը նորամուտն է նշել Գերմանիայի երրորդ լիգայում «Բավարիա II»- ի կազմում՝ «Յուրդինգենի» դեմ խաղում։ Մյունխենցիների երկրորդ թիմի կազմում ընդհանուր առմամբ անցկացրել է 4 հանդիպում։ 

2020 թվականի սեպտեմբերի 20-ին նորամուտն է նշել Լիգա 1-ում «Պարի Սեն Ժերմենի» դեմ խաղում՝ 65-րդ րոպեին փոխարինման դուրս գալով Յուսեֆ Աթալին։

Ավստրիայի պատանեկան հավաքականների խաղացող է։

## Ընտանիք
Ֆլավիուսի ծնողները էթնիկ ռումինացիներ են, ծագումով Սուչավա քաղաքից։ Երկիրը լքել են 1989 թվականի ռումինական հեղափոխության մեկնարկից առաջ։ Ունի երկու ավագ երկվորյակ եղբայրներ՝ Դանիել-Էդվարդ և Մանուել-Ռաֆայել, որոնք նույնպես ֆուտբոլիստներ են։

## Ծանոթագրություններ

## Արտաքին հղումներ
* Профиль на официальном сайте ФК «Ницца»

Կատեգորիա:Ավստրիայի հավաքականի ֆուտբոլիստներ
Կատեգորիա:Բավարիա Մյունխենի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Նիսի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Սալեռնիտանայի ֆուտբոլիստներ
Էնթոնի Ռալսթոն

**Էնթոնի Ռալսթոն** (, ), շոտլանդացի ֆուտբոլիստ, «Սելտիկ» ակումբի և Շոտլանդիայի ազգային հավաքականի պաշտպան։ 2024 թվականի Եվրոպայի առաջնության մասնակից։

## Ակումբային կարիերա
Ռալսթոնը «Սելտիկ» ակումբի սան է։ 2015 թվականի մայիսի 11-ին «Սենթ Ջոնսթոնի» դեմ խաղում  նորամուտն է նշել Շոտլանդիայի Պրեմիեր լիգայում։ Նույն թվականի ամռանը  վարձավճարով տեղափոխվել է «Քուինս Պարկ»։ Օգոստոսի 15-ին «Կլայդի» դեմ խաղում նորամուտն է նշել երկրորդ լիգայում։ Սեպտեմբերի 26-ին «Ստերլինգ Ալբիոնի» դեմ խաղում խփել է առաջին գոլը «Քուինզ պարկի» կազմում։ Վարձակալության ավարտից հետո վերադարձել է «Սելտիկ»։ Օգոստոսի 8-ին «Կիլմարնոկի» դեմ Շոտլանդիայի գավաթի խաղում խփել է առաջին գոլը ակումբի կազմում։ 2018 թվականի սկզբին նրան վարձակալել է «Դանդի Յունայթեդ» ակումբը: Մարտի 27-ին «Ինվերնես Կալեդոնյան Տիսլիդեմ» խաղում  նորամուտն է նշել Շոտլանդիայի Չեմպիոնշիփում։ Ապրիլի 7-ին «Դամբարտոնի» դեմ խաղում խփել է  առաջին գոլը «Դանդի Յունայթեդի» կազմում։

2019 թվականի ամռանը նրան վարձակալել է «Սենտ Ջոնսթոն» ակումբը։ Սեպտեմբերի 14-ին «Ալաշկերտ» ակումբում  հանդես է եկել  նոր կազմում։ Վարձակալության ավարտից հետո ֆուտբոլիստը վերադարձել է «Սելտիկ»։ 2021 թվականի սեպտեմբերի 16-ին իսպանական «Բետիսի» դեմ Եվրոպայի լիգայի խաղում դարձել է գոլի հեղինակ։ Ակումբի կազմում երկու անգամ հաղթել է առաջնությունում և նվաճել ազգային գավաթը։

## Միջազգային կարիերա
2021 թվականի նոյեմբերի 15-ին Դանիայի հավաքականի դեմ աշխարհի 2022 թվականի առաջնության ընտրական խաղում  նորամուտն է նշել Շոտլանդիայի ազգային հավաքականում։ 2022 թվականի հունիսի 8-ին Հայաստանի հավաքականի դեմ Եվրոպայի լիգայի խաղում խփել է առաջին գոլը ազգային թիմի կազմում։

2024 թվականին Գերմանիայում մասնակցել է Եվրոպայի առաջնությանը: Մասնակցել է Գերմանիայի, Շվեյցարիայի և Հունգարիայի  հավաքականների թիմերի դեմ խաղերին։

### Գոլ Շոտլանդիայի հավաքականի կազմում

## Ձեռքբերումներ
; Ակումբային

 **«Սելտիկ»**

* Շոտլանդիայի չեմպիոն (3)՝ 2021/2022, 2022/2023, 2023/2024
* Շոտլանդիայի գավաթի գավաթակիր (2)՝ 2022/2023, 2023/2024
* Շոտլանդական լիգայի գավաթակիր (2)՝ 2021/2022, 2022/2023

## Ծանոթագրություններ

 
Կատեգորիա:Դանդի Յունայթեդի ֆուտբոլիստներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Քուինս Պարկի ֆուտբոլիստներ
Հաորա

**Հաորա** ( բենգալերեն .,  ; Անգլերեն ՝ *Howrah* ), քաղաք Հնդկաստանում՝ Արևմտյան Բենգալիա նահանգում, Գանգեսի  բազուկներից մեկի՝ Հուգլիի արևմտյան ափին։ Դիմացի ափին ընկած է Կալկաթա  քաղաքը, որի հետ կապված է երեք կամրջով և լաստանավային հաղորդակցությամբ։ Այդ կամուրջներից *Ռաբինդրա Սեթու*ն սույն քույր քաղաքների տեսարժան վայրերից մեկն է, համարվում է աշխարհի ամենաբանուկ կամուրջը։ Հաորան նույնանուն շրջանի վարչական կենտրոնն է։ Հանդիսանում է Կալկաթայի ագլոմերացիայի բաղկացուցիչ մասը։  Զբաղեցնում է 63,55 քառակուսի կիլոմետր տարածք։ 2011  թվականի տվյալներով բնակչության թվաքանակն անցել էր մեկ միլիոնից՝ կազմելով 1 077 075 մարդ (այդ ցուցանիշով երկրորդն է Արևմտյան Բենգալիա նահանգում՝ զիջելով միայն Կալկաթային):

Ունի մետրո, երկաթուղային կայարան, որը պատկանում է *«Արևելյան երկաթուղուն»* ՝ Հնդկական երկաթուղիների 16 տարածաշրջանային ընկերություններից մեկին։ Երկաթուղով է ապահովվում քաղաքի հիմնական կապը հարավային և արևմտյան Հնդկաստանի հետ;

1785 թվականին Հաորայի տեղում ընդամենը մի փոքրիկ գյուղ կար, բայց այն արագ զարգացավ Կալկաթային մոտ գտնվելու շնորհիվ։ 19-րդ դարում քաղաքում գերակշռում էին ջութի և բամբակի գործարանները,  բնակավայրը դարձել էր կարևոր կանգառ այն ժամանակվա Արևելահնդկական երկաթուղու վրա՝ Ալլահաբադով դեպի Հնդկաստանի կենտրոնական և արևմտյան նահանգներ տարանցման ճանապարհին։ Այսօր Հաորան արդյունաբերական խոշոր կենտրոն է՝ մետաղի և տեքստիլ արդյունաբերությամբ, ունի նավաշինարան և գետային նավահանգիստ։ Թեյը, որ աճեցվում է Դարջիլինգի և Ասամի շրջակայքում, առաջին անգամ ներմուծվել և մշակվել է Հաորայում։
ձախից|մինի| ''Մեծ Բանյան ծառը''
Այստեղ է գտնվում Հնդկաստանի ամենահին բուսաբանական այգին ( Acharya Jagadish Chandra Bose հնդկական բուսաբանական այգի )։ Այն գոյություն ունի 1786 թվականից, և նրա հիմնական գրավչությունը 200-ամյա բանյան ծառն է, որն իր տեսակի մեջ երկրորդն է Հնդկաստանում։

Քաղաքի կարևոր հաստատություններից և  զբոսաշրջային գրավչություններից մեկն էլ նրա հյուսիսային հատվածում գտնվող Բելուր Մաթն է, որտեղ Ռամակրիշնայի առաքելությունն ունի իր կենտրոնակայանը։

Հաորայում գործածական լեզուն բենգալերենն է։

## Կլիմա
Հաորային բնորոշ է արևադարձային կլիման (Köppen climate classification-ի դասակարգմամբ՝ *Aw*): Տարեկան միջին ջերմաստիճանը՝ 26.3&nbsp;°C: Ամառներն առանձնապես տեղումնառատ են։ Տեղումների տարեկան միջին քանակը՝ 1744&nbsp;մմ։

## Քաղաքի անվանի որդիներն ու դուստրերը
* Սաիլեն Մաննա (1924–2012), ֆուտբոլիստ
* Ամբիկա Բաներջի (1928–2013), քաղաքական գործիչ
* Տարուն Բհատաչարյա (* 1957), սանթուրահար
* Սուսովան Սոնու Ռոյ (ծն. 1994), դերասան

## Պատկերասրահ

Howrah bridge at night.jpg|Կամուրջը գիշերով
Acharya Jagadish Chandra Bose Indian Botanic Garden - Howrah 2011-01-08 9756.JPG|Տեսարան բուսաբանական այգուց
Sabuj Sathi Krirangan - Howrah Indoor Stadium - Dumurjala - Howrah 2023-05-27 7780.jpg|Մարզապալատը
Aerial View of Howrah Bridge.jpg|Երկաթուղային կայարանն ու կամուրջը
Ramakrishna Belur Math, Howrah.jpg|Ռամակրիշնա Բելուր Մաթ տաճարը
Great banyan tree kol.jpg|Մեծ բանյա ծառը
Howrah metro station.jpg|Մետրոյի կայարաններից մեկի շինարարությունը
Howrah Head Post Office - Howrah 050034.JPG|Կենտրոնական փոստատունը


## Ծանոթագրություններ


## Արտաքին հղումներ
* Howrah Municipal Corporation

Կատեգորիա:Հնդկաստանի բնակավայրեր
Կատեգորիա:Հնդկաստանի քաղաքներ
Ջերեմի Ֆրիմպոնգ

**Ջերեմի Ագիեկամ Ֆրիմպոնգ** (, ), հոլանդացի ֆուտբոլիստ, գերմանական «Բայեր 04» ակումբի և Նիդերլանդների հավաքականի աջ պաշտպան:

## Ակումբային կարիերա
9 տարեկանից մարզվել է «Մանչեսթեր Սիթի» ֆուտբոլային ակադեմիայում։ Պրեմիեր լիգայում և ՈՒԵՖԱ-ի պատանեկան լիգայում հանդես է եկել «Մանչեսթեր Սիթիի» մինչև 23 տարեկանների պահեստայինների թիմում։

2019 թվականի սեպտեմբերի 2-ին քառամյա պայմանագիր է կնքել շոտլանդական «Սելտիկի» հետ։ Սեպտեմբերի 25-ին Շոտլանդիայի լիգայի գավաթի «Պարտիկ Տիսլի» դեմ խաղում նորամուտն է նշել «Սելտիկի» կազմում։ Հոկտեմբերի 19-ին «Ռոս Քաունթիի» դեմ խաղում նորամուտն է նշել Շոտլանդիայի ֆուտբոլի առաջնությունում։ 2019 թվականի հոկտեմբերի 27-ին «Աբերդինի» դեմ խաղում խփել է իր առաջին գնդակը «Սելտիկի» կազմում։

2021 թվականի հունվարի 27-ին տեղափոխվել է գերմանական «Բայեր 04» ակումբ՝ կնքելով քառամյա պայմանագիր։

## Կարիերա հավաքականում
Ֆրիմպոնգը հանդես է եկել Նիդերլանդների Մ-19, Մ–20 և մինչև 21 տարեկանների հավաքականում։

2023 թվականի հոկտեմբերի 13-ին Ֆրանսիայի հավաքականի դեմ խաղում նորամուտն է նշել Նիդերլանդների գլխավոր հավաքականում։

### Հանդիպումներ Նիդերլանդների հավաքականի կազմում

**Ընդհանուր՝ 2 խաղ/0 գոլ, 1 հաղթանակ, 0 ոչ-ոքի, 1 պարտություն**։

## Ձեռքբերումներ
### Թիմային
**«Սելթիկ»**
* Շոտլանդիայի չեմպիոն՝ 2019/20
* Շոտլանդիայի գավաթի գավաթակիր՝ 2019/20
* Շոտլանդական լիգայի գավաթակիր՝ 2019/20

**«Բայեր 04»**
* Գերմանիայի չեմպիոն՝ 2023/24
* Գերմանիայի գավաթի գավաթակիր՝ 2023/24

### Անձնական
* Ընդգրկված է Բունդեսլիգայի մրցաշրջանի խորհրդանշական հավաքականում (2)՝ 2022/23, 2023/24
* Մտնում է Բունդեսլիգայի մրցաշրջանի խորհրդանշական հավաքականի կազմի մեջ ըստ VDV-ի (2)՝ 2022/23, 2023/24
* Մտնում է ՈՒԵՖԱ Եվրոպա լիգայի 2023/24 մրցաշրջանի խորհրդանշական հավաքականի կազմում

## Ծանոթագրություններ

## Արտաքին հղումներ
* Профиль футболиста на официальном сайте ФК «Байер 04»

Կատեգորիա:Անգլիայի լեգեոներ ֆուտբոլիստներ
Կատեգորիա:Բայեր Լևերկուզենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Ֆուտբոլի պաշտպաններ
Կատեգորիա:Հոլանդացի ֆուտբոլիստներ
Կատեգորիա:Լիվերպուլի ֆուտբոլիստներ
Մանջհանպուր

**Մանջհանպուր** (,  ), քաղաք Հնդկաստանի հյուսիսում՝ Ուտար Պրադեշ նահանգի հարավային մասում, ծովի մակարդակից 89 մետր բարձրության վրա։ Ընկած է նահանգի վարչական կենտրոնից՝ Լաքնաուից մոտավորապես 140 կմ (SSE), երկրի մայրաքաղաք Նյու Դելիից 523 կմ դեպի հարավ-արևելք: Կաուշամբի շրջանի վարչական կենտրոնն է։ Զբաղեցնում է 14,44 քառակուսի կիլոմետր տարածք:

## Ժողովրդագրություն
2001 թվականի պաշտոնական մարդահամարի տվյալներով քաղաքի բնակչության թվաքանակը եղել է 14 150, 2011 թվականի մարդահամարի տվյալներով՝ 16&nbsp;457: Ընդ որում՝ տղամարդիկ կազմում էին 53,2%, կանայք՝ 46,8%։ Մեծահասակների գրագիտության մակարդակը եղել է 54,6%: Տղամարդկանց շրջանում գրագիտության մակարդակը կազմել է 64,3%, կանանց շրջանում՝ 43,6%։ Բնակչության 17,5%-ը մինչև 6 տարեկան երեխաներն էին։

## Ծանոթագրություններ

Կատեգորիա:Հնդկաստանի քաղաքներ
Վին (Վիետնամ)

**Վին** ( ), քաղաք Վիետնամի կենտրոնական հատվածի հյուսիսային մասում, Լամ  (  ) գետի ափին, երկրի մայրաքաղաք Հանոյից մոտավորապես 290,  Հո Շի Մին քաղաքից՝ 1430 կիլոմետր հեռավորության վրա:  Նգեան գավառի վարչական կենտրոնն է, Վիետնամի առաջին կարգի յոթ քաղաքներից մեկը։

## Պատմություն
Վինը նախկինում փոխել է բազմաթիվ անուններ՝ Կևան/ Kevan, Կևին/Kevin, Վինջյանգ/Vinjiang, Վինդոան/Vindoanh, Վինթհի/Vinthi: 1789 թվականից, թերևս՝  եվրոպական ազդեցության տակ, քաղաքը սկսեց կոչվել պարզապես Վին: 

2008 թվականի սեպտեմբերի 5-ին Վինի կարգավիճակը երկրորդ կարգի քաղաքից բարձրացվել է առաջին կարգի։ 2009 թվականի տվյալներով նրա բնակչության թվաքանակը եղել է 435 208:

## Կլիմա
Քաղաքը գտնվում է մի գոտում, որը բնութագրվում է մուսոնային կլիմայով։ Ամենատաք ամիսը հունիսն է, որի միջին ջերմաստիճանը 30 °C (86&nbsp;°F) է: Ամենազով ամիսը հունվարն է՝ 17,8 °С (64&nbsp;°F) միջին ջերմաստիճանով&nbsp;:

## Տրանսպորտ
Ներքին թռիչքուղիներ սպասարկող օդանավակայանը գտնվում է քաղաքից տասը կիլոմետր հեռավորության վրա. թռիչքներ են իրականացվում դեպի  Հանոյ, Դա Նանգ և Հո Շի Մին քաղաք:  Կա երկաթուղային կայարան։ Վինով է անցնում ազգային №&nbsp;1 ավտոմայրուղին: Այս քաղաք զբոսաշրջիկներն այնքան էլ հաճախ չեն այցելում։

## Պատկերասրահ

Quảng trường Hồ Chí Minh.jpg|Հո Շի Մինի հուշարձանը Վինում
Vinh Station.jpg|Երկաթուղային կայարանը
Vinh International Airport.jpg|Օդանավակայանը
Lenin Avenue in Vinh city.jpg|Լենինի պողոտան
Vinh University.jpg|Համալսարանը
Vinh_City.jpg| Փողոց Վինում
A street in Vinh by night.JPG|Կենտրոնական փողոցներից մեկը գիշերով
Vinh Architecture 2.jpg|Տիպական տուն Վինում


## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Webarchive template wayback links
Կատեգորիա:Բնակավայրեր այբբենական կարգով
Կատեգորիա:Նավահանգստային քաղաքներ
Կատեգորիա:Վիետնամի բնակավայրեր
Կատեգորիա:Վիետնամի քաղաքներ
Էնթոնի Գորդոն

**Էնթոնի Մայքլ Գորդոն** (, ), անգլիացի ֆուտբոլիստ։ Հանդես է գալիս եզրային կիսապաշտպանի դիրքում։ «Նյուքասլ Յունայթեդ» ակումբի և Անգլիայի ազգային հավաքականի խաղացող։

## Ակումբային կարիերա
Էնթոնի Գորդոնը «Էվերթոն» ֆուտբոլային ակումբի սան է, որի համակարգում հայտնվել է 2012 թվականին։ 2016/17 մրցաշրջանում սկսել է հանդես գալ «Էվերթոնի» մինչև 18 տարեկանների թիմում:

2017 թվականի դեկտեմբերի 7-ին Գորդոնը նորամուտը նշել է «Էվերթոնի» հիմնական թիմում։ Ֆուտբոլիստը փոխարինման է դուրս եկել Կիպրոսի «Ապոլլոնի» դեմ Եվրոպայի լիգայի խաղում, որն ավարտվել է «Էվերթոնի» հաղթանակով՝ 3:0 հաշվով։ Այսպիսով, Գորդոնը դարձել է ակումբի պատմության մեջ առաջին ֆուտբոլիստը, որը ծնվել է 21-րդ դարում։

2020 թվականի հունվարի 18-ին նորամուտը նշել է ԱՊԼ-ում՝ փոխարինման դուրս գալով «Վեստ Հեմի» դեմ խաղի ընդմիջմանը (1:1): 2020 թվականի հունիսի 21-ին «Էվերթոնի» մեկնարկային կազմում առաջին անգամ խաղադաշտ է դուրս եկել մերսիսայդյան դերբիում «Լիվերպուլի» դեմ (0:0): Ընդհանուր առմամբ, 2019/20 մրցաշրջանում նա խաղադաշտ է դուրս եկել ԱՊԼ-ի 11 խաղում: 2020 թվականի սեպտեմբերի 1-ին երկարաձգել է պայմանագիրը «Էվերթոնի» հետ մինչև 2025 թվականը։

2021 թվականի փետրվարի 1-ին վարձավճարով մինչև 2020/21 մրցաշրջանի ավարտը տեղափոխվել է «Պրեստոն Նորթ Ընդ»։ Մինչև մրցաշրջանի ավարտը մասնակցել է թիմի 11 հանդիպման, արդյունավետ գործողություններով աչքի չի ընկել:

2021/22 մրցաշրջանում կարողացել է տեղ գրավել «Էվերթոնի» հիմնական կազմում և մասնակցել է առաջնության 35 հանդիպման: 2022 թվականի հունվարի 2-ին խփել է առաջին գոլերը «Էվերթոնի» կազմում՝ ԱՊԼ-ի խաղում երկու անգամ գրավելով «Բրայթոնի» դարպասը (2:3)։ Մինչև մրցաշրջանի ավարտը աչքի է ընկել ևս երկու գոլով՝ «Լիդս Յունայթեդի» (3:0) և «Մանչեսթեր Յունայթեդի» (1:0) դարպասը։

## Կարիերան հավաքականում
2018-2019 թվականներին հանդես է եկել Անգլիայի պատանեկան հավաքականում (մինչև 18 տարեկան): 2019 թվականին խաղացել է նաև Անգլիայի պատանեկան հավաքականում (մինչև 19 տարեկան)։ 2020 թվականի հոկտեմբերին սկսել է հանդես գալ երկրի երիտասարդական հավաքականում (մինչև 20 տարեկան)։ 2023 թվականի ամռանը Անգլիայի երիտասարդական (մինչև 21 տարեկանների) հավաքականի կազմում դարձել Է Եվրոպայի չեմպիոն։

2024 թվականի մարտի 14-ին առաջին անգամ հրավիրվել է Անգլիայի ազգային հավաքական։

## Ելույթների վիճակագրություն
### Ակումբային

### Հավաքականի կազմում
*2024 թվականի հունիսի 25-ի դրությամբ*

### Միջազգային
*2023 թվականի հոկտեմբերի 17-ի դրությամբ*   

**Ընդհանուր՝ 4 խաղ / 0 գոլ, 0 հաղթանակ, 2 ոչ-ոքի, 2 պարտություն:**

## Ձեռքբերումներ
### Ակումբային
; Անգլիայի հավաքական (մինչև 21)
* Մինչև 21 տարեկանների Եվրոպայի չեմպիոն՝ 2023
; Անձնական
* Եվրոպայի մինչև 21 տարեկանների առաջնության լավագույն ֆուտբոլիստ՝ 2023
* Եվրոպայի մինչև 21 տարեկանների առաջնության խորհրդանշական հավաքականը՝ 2023
* «Նյուքասլ Յունայթեդի» տարվա ֆուտբոլիստ՝ 2023/24

## Ծանոթագրություններ

## Արտաքին հղումներ
* Профиль футболиста на официальном сайте «Эвертона»
 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ելիզավետա Բոգուցկայա

**Ելիզավետա Պետրովնա Բոգուցկայա** ( , ), ուկրաինացի հասարակական ակտիվիստ և բլոգեր։ Ուկրաինայի 9-րդ գումարման ժողովրդական պատգամավոր։

## Կենսագրություն
Հայրը Հայրենական մեծ պատերազմի մասնակից է եղել, իսկ պատերազմից հետո ծառայել է Լեհաստանում։ Պատերազմի ժամանակ մայրը գտնվել է Սիմֆերոպոլում։

Բոգուտսկայան ավարտել է Ղրիմի բժշկական ինստիտուտը (ստացել է հոգեբույժի դիպլոմ): Սովորել է Ղրիմի բժշկական ինստիտուտի կլինիկական օրդինատուրան՝ մասնագիտանալով հոգեբուժության մեջ։

Բոգուցկայան աշխատել է Սիմֆերոպոլի շրջանային հիվանդանոցում որպես հոգեբույժ։

1997 թվականից զբաղվում է դիզայնով։ 2002 թվականից Ուկրաինայի դիզայներների միության անդամ  է։ 2008 թվականին մասնակցել է Ղրիմի տեղական հեռուստաալիքներից մեկով հեռարձակվող լավագույն արվարձանային կալվածքի մրցույթին, որում հաղթել է նրա տունը։

Մինչև Ռուսաստանի Դաշնության կողմից Ղրիմի բռնակցումը՝ նա զբաղվել է ձեռնարկատիրական գործունեությամբ։

2015 թվականի հունիսին նա հիմնել է «Իրավունքի ուժի համաուկրաինական շարժում» ՀԿ-ն։

2014 թվականին ակտիվորեն բողոքի ակցիաներ է իրականացրել Ռուսաստանի Դաշնության կողմից Ղրիմի բռնակցման դեմ։ 2014 թվականի սեպտեմբերին նրան ձերբակալել են Ղրիմում ՌԴ ՆԳՆ աշխատակիցները, իսկ Սիմֆերոպոլում նրա տանը խուզարկություն է իրականացվել։ Նրա ամուսինը լրագրողներին հայտնել է, որ ոստիկանությունը տանը թմրանյութեր, զենք ու իսլամական գրականություն է փնտրել։ Նրան մեղադրել են նաև Ղրիմի թաթարների առաջնորդներից Մուստաֆա Ջեմիլևի հետ՝ 2014 թվականի մայիսի 3-ին Արմյանսկում հանդիպելու համար։ Նույն օրը բացատրություն տալուց հետո՝ նա ազատ է արձակվել և շուտով Ղրիմից մեկնել է Կիև։

2017 թվականին լրագրող Ձինձեի կողմից մեղադրել են Կիևի մերձակայքում շքեղ անշարժ գույք ունենալու ժամանակ քաղաքական փախստականի կարգավիճակը շահագործելու մեջ։ Ի պատասխան՝ Բոգուտսկայան սպառնացել է դատի տալ նրան անձնական տվյալների բացահայտման համար և հայտարարել, որ երբեք չի թաքցրել իր վիճակը։ Նա նաև հարցազրույցում նշել է, որ 2017 թվականի ձմռան դրությամբ Ղրիմում ունեցել է չվաճառված անշարժ գույք։

2018 թվականի հոկտեմբերի 8-ին Ելիզավետա Բոգուտսկայան դարձել է վթարի մասնակից, որի ժամանակ հետիոտն իր մեքենայի անիվների տակ ծանր վիրավորել է։ Նույն օրը գիշերը նա հիվանդանոցում մահացել է։ Ինքը՝ Բոգուտսկայան հայտնել է, որ մահացած տղամարդը արգելող լուսացույցի ժամանակ վազել է մայրուղի։ Նրա կարծիքով՝ նա հարբած է եղել։

## Քաղաքական գործունեություն
Եղել է Միխեիլ Սաակաշվիլիի «Նոր ուժերի շարժման» ներկայացուցիչ։

Ժողովրդի ծառա կուսակցությունից ժողովրդական պատգամավորի թեկնածու է եղել 2019 թվականի խորհրդարանական ընտրություններում՝ ցուցակի 95-րդ համարը։ Ընտրությունների ժամանակ՝ ժամանակավոր գործազուրկ է եղել և անկուսակցական։ Ապրում է Կիևի մարզի Վիշգորոդ քաղաքում։

Գերագույն Ռադայի հումանիտար և տեղեկատվական քաղաքականության կոմիտեի անդամ է։

2020 թվականի դեկտեմբերի 7-ին այն ներառվել է ուկրաինացի այն անձանց ցուցակում, որոնց նկատմամբ Ռուսաստանի կառավարությունը պատժամիջոցներ է կիրառել։

2023 թվականին նա ափսոսանք է հայտնել, որ «Ռազմական դրության ընդունմամբ (Ուկրաինայու) ռազմական գրաքննություն չի մտցվել»։

## Ծանոթագրություններ

## Արտաքին հղումներ
* 
* 
 

Կատեգորիա:21-րդ դարի քաղաքական գործիչներ
Կատեգորիա:Կին բլոգերներ
Կատեգորիա:Ուկրաինայի կին քաղաքական գործիչներ
Բարեկամության հրապարակ (Աբովյան)

**Բարեկամության հրապարակ**, կենտրոնական հրապարակ Հայաստանի Կոտայքի մարզի Աբովյան քաղաքում։ Ծավալատարածային հրապարակը ընդգրկում է Աբովյանի համայնքապետարանը, Աբովյանի երեխաների աջակցության կենտրոնը, «Սիփան» հյուրանոցը, Աբովյանի դրամատիկական թատրոնը, Գագիկ Ծառուկյանի անվան սպորտի և մշակույթի կենտրոնը ու Հայ և ռուս ժողովուրդների բարեկամության թանգարանը։ Հրապարակում են գտնվում՝ Հայաստանը Ռուսաստանին միացման 150-ամյակի հուշահամալիրը և Խաչատուր Աբովյանի հուշարձանը։

## Տվյալներ
Հարավում սահմանակցում է 2-րդ միկրոշրջանին, արևելքում՝ 3-րդ և 4-րդ միկրոշրջաններին, հյուսիսում՝ Երիտասարդական բազմաբնակարան համալիրին, հյուսիս-արևելքում՝ «Միլոն Թաուեր» թաղամասին, իսկ հարավ-արևելքում՝ «Սիփան» հյուրանոցին և «Սիփան» բազմաբնակարան համալիրին։ Հրապարակին կից փողոցներն են՝ Ռուսաստանի, Զորավար Անդրանիկի փողոցները, իսկ դիմահայաց իջնում է Օգոստոսի 23-ի փողոցը։ Հրապարակով անցնում և հատվում են Խաղաղության և Թատերական փողոցները։

## Շենքեր և կառույցներ
* №1 Աբովյանի համայնքապետարան
* №1 Արցախից բռնի տեղահանված անձանց աջակցության Կոտայքի մարզի տարածքային հումանիտար և միասնական սոցիալական ծառայության կենտրոններ
* №1 Հարկ վճարողների սպասարկման վարչության սպասարկման №15 բաժին
* №1 Աբովյանի ՔԿԱԳ սպասարկման կենտրոն
* №1 «Աբովյանի համայնքային կոմունալ տնտեսություն» ՀՈԱԿ
* №1/6 «Աբովյանի №2 մանկապարտեզ» ՀՈԱԿ
* №2 Հարկադիր կատարումն ապահովող ծառայության Կոտայքի մարզային բաժնի Աբովյանի տարածաշրջանային բաժանմունք
* №2 «Աբովյանի երեխաների աջակցության կենտրոն» ՀՈԱԿ
* №2 «Հայփոստ» (Աբովյանի մասնաճյուղ)
* №3 «Սիփան» հյուրանոց
* №4 Աբովյանի դրամատիկական թատրոն
* №4 «Գագիկ Ծառուկյանի անվան սպորտի և մշակույթի կենտրոն»
* №5 «Հայ և ռուս ժողովուրդների բարեկամության թանգարան» ՊՈԱԿ

## Պատկերասրահ

Պատկեր:Հուշահամալիր` Հայաստանը Ռուսաստանին միացման 150-ամյակին.jpg|Հայաստանը Ռուսաստանին միացման 150-ամյակի հուշահամալիրը։
Պատկեր:Հուշարձան Խաչատուր Աբովյանին.jpg|Խաչատուր Աբովյանի հուշարձանը։
Պատկեր:Museum of Friendship of the Armenian and Russian Peoples 2024 2.gif|Հայ և ռուս ժողովուրդների բարեկամության թանգարանը։
Պատկեր:CENTRAL POST OFFICE, ABOVYAN, ARMENIA.jpg|«Հայփոստ» (Աբովյանի մասնաճյուղ)։
Պատկեր:Sipan Hotel in Abovian.jpg|«Սիփան» հյուրանոցը։
Պատկեր:Ցայտաղբյուր.jpg|Ցայտաղբյուր՝ Բարեկամության հրապարակում։
Պատկեր:Armenian-russian friendship statue.jpg|Բարեկամության հրապարակի շատրվանը։
Պատկեր:CITY HALL, ABOVYAN, ARMENIA.jpg|Աբովյանի համայնքապետարանը։


## Ծանոթագրություններ

Կատեգորիա:Աբովյանի հրապարակներ
Քրիստոնեությունը Հունաստանում

**[[Քրիստոնեություն]]ը** Հունաստանի ամենատարածված կրոնն է:

Ըստ Pew Research Center կրոնական հետազոտությունների կենտրոնի՝ 2010 թվականին Հունաստանում ապրում էր 10,16 միլիոն քրիստոնյա, որը կազմում էր երկրի բնակչության 89,5%-ը:   «Աշխարհի կրոնները» հանրագիտարանում Ջ. Գ.Մելթոնը 2010 թվականին քրիստոնյաների մասնաբաժինը գնահատում է 92,9 % (մոտ 10,4 միլիոն հավատացյալ)։

Երկրում քրիստոնեության ամենաշատ հետևորդներ ունեցող ուղղությունը ուղղափառությունն է: 2000 թվականի դրությամբ Հունաստանում կար 30 հազար քրիստոնեական եկեղեցի և աղոթատեղի, որոնք պատկանում էին 58 տարբեր քրիստոնեական ուղղությունների։

Բացի հույներից, երկրում ապրող առումինների, մակեդոնացիների, գնչուների, ռումինացիների, բուլղարների, հայերի, ուկրաինացիների, ռուսների, լեհերի, վրացիների, գերմանացիների, իտալացիների  և այլ ազգերի մեծամասնությունը նույնպես դավանում է քրիստոնեություն։

2015 թվականի դրությամբ 2 հունական եկեղեցիներ (ուղղափառ և լյութերական) Եկեղեցիների համաշխարհային խորհրդի անդամ են։ Երկրի  ավետարանական եկեղեցիները Համաշխարհային ավետարանական դաշինքի մաս են:

## Տես նաև
* Կրոնը Հունաստանում

## Ծանոթագրություններ
Նագալենդ

**Նագալենդ** (*; *), Հնդկաստանի 28 նահանգներից մեկը, որ կազմավորվել է 1963 թվականի դեկտեմբերի 1-ին։ Արևմուտքում սահմանակից է Ասամ նահանգին, արևելքում Բիրմային, հյուսիսում Արունաչալ Պրադեշին և հարավում ՝ Մանիպուրին։ Վարչական կենտրոնը Կոհիման է, խոշորագույն բնակավայրը՝ Դիմապուրը: Զբաղեցնում է 16.579 քառակուսի կիլոմետր տարածք: Բնակչության թվաքանակը հասնում է մոտավորապես երկու միլիոնի։ Հնդկաստանի փոքր նահանգներից է: Բնակիչների 90 տոկոսից ավելին քրիստոնյաներ են, մեծամասամբ՝ բողոքականներ: Նահանգում գործածվող պաշտոնական լեզուն անգլերենն է:

1950-ականներից նահանգում տեղի են ունեցել ապստամբություններ, ազգամիջյան հակամարտություններ: Բռնությունն ու անապահովությունը սահմանափակել են նահանգի տնտեսական զարգացումը 20-րդ դարում։

## Աշխարհագրություն
Նագալենդը հիմնականում լեռնային նահանգ է (ծովի մակերևույթից միջին բարձրությունը՝ 610 մետր), որի ընդհանուր տարածքի 20%-ը ծածկված է բուսական ու կենդանական աշխարհների բազմազան ներկայացուցիչներով հարուստ արևադարձային և մերձարևադարձային մշտադալար անտառներով։ Գլխավոր գետերն են՝ հյուսիսում՝ Դոյանգը, Դիփուն, հարավ-արևմուտքում՝ Բարակը:

## Տնտեսություն
Գյուղատնտեսությունը նահանգի բնակիչների ամենակարևոր տնտեսական գործունեությունն է, ընդգրկում է նահանգի տնտեսության գրեթե մեկ քառորդ մասը։ Դրան ըստ նշանակալիության հաջորդում են անտառային տնտեսությունը, զբոսաշրջությունը,  արդյունաբերությունը, տնայնագործությունը:

Գյուղացիները լեռնոտ վայրերում ոչ մեծ տարածքներում աճեցնում են սուրճ, հիլ և համանման մշակաբույսեր: Մշակվող տարածքի մոտ 80%-ում ֆերմերների մեծ մասը բրինձ է աճեցնում։ Երկրորդ տեղն զբաղեցնում է յուղատու բույսերի մշակությունը:

## Պատկերասրահ

Image:Tragopan blythii01.jpg|Նահանգի խորհրդանիշ թռչունը
Image:Alnus incana rugosa leaves.jpg|Նահանգի խորհրդանիշ ծառը
Image:Rhododendron-by-eiffel-public-domain-20040617.jpg|Նահանգի խորհրդանիշ ծաղիկը
Kohima 24 July 2021.jpeg|Նահանգի վարչական կենտրոն Կոհիմայի համայնապատկերը
Lumami Sunset (107933573).jpeg|Բնապատկեր. Նագալենդի կենտրոնական մասում
Doyang Lake House.jpg|Դոյանգ գետը Վոխա շրջանում
Terrace cultivation, Pfutsero, Nagaland (6328134243).jpg|Տերասային հողամշակություն Նագալենդում
Dimapur airport.jpg|Դիմապուրի օդանավակայանը
Hornbill Festival, Pix by Vikramjit Kakati.jpg|Տեսարան ազգային մարզախաղերով փառատոնից
Ao Naga lady in her traditional attire.jpg|Ազգային տարազով նագալենդցի աղջիկ


## Ծանոթագրություններ

## Արտաքին հղումներ
* 
* Պաշտոնական զբոսաշրջային կայքը//dopn.co.in Department of Power Nagaland
* Nagaland *Encyclopædia Britannica* entry

Կատեգորիա:1963 հիմնադրված պետություններ և տարածքներ
Կատեգորիա:Հնդկաստանի նահանգներ և տարածքներ
Կատեգորիա:Հնդկաստանի վարչական բաժանում
Բենդեգուզ Բոլլա

**	Բենդեգուզ Բենչե Բոլլա** (, ), հունգարացի ֆուտբոլիստ, անգլիական «Վուլվերհեմփտոն Ուոնդերերս» ակումբի և Հունգարիայի հավաքականի պաշտպան։ Վարձավճարով հանդես է գալիս շվեյցարական «Սերվետում»։  2024 թվականի Եվրոպայի առաջնության մասնակից։

## Ակումբային կարիերա
Բոլլան «Ֆենիքս Գոլդ», ՄՏԿ և «ՄՕԼ Ֆեհերվար» ակումբների սան է: 2018 թվականի հունիսի 2-ին «Դիոշդյերի» դեմ խաղում նշել է իր նորամուտը Հունգարիայի առաջնությունում «Մոլ Ֆեհերվարի» կազմում։  Նույն թվականի ամռանը խաղային պրակտիկա ստանալու համար Բոլլան վարձավճարով տեղափոխվել է «Շիոֆոկ»։  Հուլիսի 29-ին «Զալաեգերսեգի» դեմ խաղում նշել է իր նորամուտը նեց Հունգարիայի երկրորդ դիվիզիոնում։  Օգոստոսի 12-ին «Վաշաշի» դեմ խաղում Բենդեգուզը խփել է իր առաջին գոլը «Շիոֆոկի» կազմում։ 

2019 թվականի սկզբին Բոլլան վարձավճարով տեղափոխվել է «Զալաեգերսեգ» ակումբ։  Փետրվարի 6-ին «Դյորի» դեմ խաղում նշել է իր նորամուտը նոր թիմի կազմում։  Մրցաշրջանում Բոլլան օգնել է ակումբին անցնել  էլիտա։ 2020 թվականի հունիսի 10-ին «Դիոշդյորի» դեմ խաղում Բենդեգուզը խփել է իր առաջին գոլը «Զալաեգնրսեգի» կազմում։ 

2020 թվականի ամռանը Բոլլան վերադարձել է «Մոլ Ֆեհերվար»։ Ապրիլի 15-ին Հունգարիայի գավաթի՝ ՄՏԿ-ի դեմ խաղում Բենդեգուզը խփել է իր առաջին գոլը թիմի կազմում։  2021 թվականի ամռանը Բոլլան տեղափոխվել է անգլիական «Վուլվերհեմփտոն Ուոնդերերս», սակայն խաղային պրակտիկա ստանալու համար անմիջապես վարձավճարով տեղափոխվել է շվեյցարական «Գրասհոփեր»: Հուլիսի 25-ին «Բազելի» դեմ խաղում նշել է իր նորամուտը Շվեյցարական Սուպերլիգայում։  Սեպտեմբերի 26-ին «Սյոնի» դեմ խաղում Բենդեգուզը խփել է իր առաջին գոլը «Գրասհոփերի» կազմում։

## Միջազգային կարիերա
2021 թվականին Բոլլան Հունգարիայի երիտասարդական հավաքականի կազմում մասնակցել է Հունգարիայում և Սլովենիայում կայացած Եվրոպայի երիտասարդական առաջնությանը: Մրցաշարում նա մասնակցել է Գերմանիայի, Ռումինիայի և Նիդեռլանդների թիմերի դեմ խաղերին։  Հոլանդացիների դեմ խաղում Բենդեգուզը դարձել է գոլի հեղինակ։ 

2021 թվականի հունիսի 4-ին Կիպրոսի հավաքականի դեմ ընկերական խաղում Բոլլան նշել է իր նորամուտը Հունգարիայի հավաքականի կազմում։  Նույն թվականին Բենդեգուզը մասնակցել է Եվրոպայի առաջնությանը։ Մրցաշարում նա պահեստային է եղել և խաղադաշտ դուրս չի եկել։

2024 թվականի մայիսի 14-ին հայտավորվել է Եվրո-2024-ում Հունգարիայի 26 հոգանոց հավաքականի կազմում։ Մրցաշարում թիմի մեկնարկային՝ Շվեյցարիայի դեմ խաղի ընդմիջմանը Բոլլան փոխարինման դուրս է դուրս եկել Ադամ Լանգի փոխարեն: Նա մեկնարկային կազմում է եղել Գերմանիայի և Շոտլանդիայի դեմ խաղերում, իսկ Հունգարիան Ա խմբում զբաղեցրել է երրորդ տեղը։

## Ծանոթագրություններ

Կատեգորիա:Գրասհոպերի ֆուտբոլիստներ
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռապիդ Վիեննայի ֆուտբոլիստներ
Կատեգորիա:Սերվետի ֆուտբոլիստներ
Կատեգորիա:Վուլվերհեմպտոն Ուոնդերերսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ